Miroslav Chovanec

MUDr. Miroslav Chovanec (* 10. september 1948 – † 29. január 2007) bol poslancom Národnej rady Slovenskej republiky.

Miroslav Chovanec absolvoval v roku 1974 Lekársku fakultu Univerzity Komenského v Bratislave. Od skončenia štúdia až do roku 2002 pracoval v NsP Trenčín, po niekoľkých rokoch sa stal primárom gynekologicko-pôrodníckeho oddelenia. V období 1993-1997 bol prezidentom Slovenského Červeného kríža.

Miroslav Chovanec bol predsedom krajskej organizácie strany SMER - sociálna demokracia v Trenčianskom kraji a zároveň členom predsedníctva strany. Bol zvolený za poslanca NR SR vo volebnom období 2002-2006 za stranu SMER, ktorá od 1. januára 2005 pôsobí pod názvom SMER - sociálna demokracia. V parlamentných voľbách v roku 2006 bol opätovne zvolený za poslanca národnej rady. Bol podpredsedom Výboru NR SR pre zdravotníctvo.

Narodenia v 1948
Úmrtia v 2007
Politici Smeru
Poslanci NR SR (2002 – 2006)
Poslanci NR SR (2006 – 2010)